text: Menneskesmugling: 32 asylansøgere stoppet i Kolding
  15 september 2014 kl. 07.56
  I Kolding blev der søndag snuppet hele 32 asylansøgere og to menneskesmuglere blev anholdt.
  Søndag eftermiddag observerede en taxachauffør en sølvgrå hollandsk indregistreret Mercedes A. En mand læssede to voksne og to børn af. De er fra Syrien. Det skriver newsbreak.dk.
  Her blev en 34-årig italiener anholdt efter at have sat de fire syrer af på Banegårdspladsen i Kolding.
  Og kort før klokken 20 spottede et vidne en svensk indregistreret autocamper ved Ingo på Vonsildvej i Kolding. 22 asylansøgere fra Syrien blev læsset af.
  En 40-årig rumæner blev anholdt og fremstilles mandag i grundlovsforhør.
  Lokalpolitiet i Kolding mærker, at strømmen af asylansøgere tager til.
  - Det er ekstremt mange asylansøgere vi fangede i går. Og vi føler bare, at tilstrømningen tager til, siger Carsten Andersen fra lokalpolitiet i Kolding, til Newsbreak.dk.
  Alle asylansøgere, der blev fanget i går, er sendt videre til Sandholmlejren.
  Læs artiklen på newsbreak.dk
  